pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ที่ประชุม กผส. เตรียมปรับกฎหมายให้เอื้อต่อการดูแลผู้สูงอายุให้เข้าถึงบริการและมีคุณภาพชีวิตที่ดีขึ้น
วันพฤหัสบดีที่ 5 กรกฎาคม 2561
ที่ประชุม กผส. เตรียมปรับกฎหมายให้เอื้อต่อการดูแลผู้สูงอายุให้เข้าถึงบริการและมีคุณภาพชีวิตที่ดีขึ้น
รอง นรม. พลเอก ฉัตรชัยฯ เป็นประธานการประชุมคณะกรรมการผู้สูงอายุแห่งชาติ ครั้งที่ 3/2561
วันนี้ ( 5 กรกฎาคม 2561) เวลา 09.00 น. ณ ห้องประชุม 301 ตึกบัญชาการ ทําเนียบรัฐบาล พลเอก ฉัตรชัย สาริกัลยะ รองนายกรัฐมนตรี เป็นประธานการประชุมคณะกรรมการผู้สูงอายุแห่งชาติ (กผส.) ครั้งที่ 3/2561 ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญดังนี้
ที่ประชุมเห็นชอบสังคมสูงอายุสูงวัยเป็นระเบียนวาระแห่งชาติ เพื่อให้การบูรณาการในการทํางานรองรับการเป็นสังคมสูงอายุสมบูรณ์ในปี 2564 ที่มุ่งเน้นการทํางานเชิงรุกขับเคลื่อนประเด็นเร่งด่วนในปี 2561 - 2564 โดยการปรับเปลี่ยนระบบกลไกการทํางานภาครัฐ 4 ประเด็นคือ 1. กําหนดให้สังคมสูงวัยเป็นระเบียบวาระแห่งชาติ 2. การปรับเปลี่ยนกฎหมายระเบียบปฎิบัติ ข้อบังคับให้เอื้อต่อการทํางานผู้สูงอายุ 3. ข้อมูลเพื่อรองรับสังคมสูงวัย 4. นวัตกรรมรองรับผู้สูงวัยเพื่อนําไปสู่การพัฒนาคุณภาพชีวิตผู้สูงอายุอย่างยั่งยืนใน 6 ประเด็นคือ (1) การสร้างระบบคุ้มครองและสวัสดิการสังคมผู้สูงอายุ (2) การทํางานและสร้างรายได้สําหรับผู้สูงอายุ (3) ระบบสุขภาพเพื่อรองรับสังคมสูงวัย (4) ปรับสภาพแวดล้อมชุมชนและบ้านให้ปลอดภัยกับผู้สูงอายุ (5) ธนาคารเวลา และ (6) การสร้างความรอบรู้ให้คนรุ่นใหม่เตรียมความพร้อมทุกมิติ
พร้อมกันนี้ ที่ประชุมเห็นชอบการดูแลคุณภาพชีวิตผู้สูงอายุ โดยจะมีการปรับมาตรฐานการดูแลผู้สูงอายุ 3 เรื่อง ได้แก่ ด้านสถานที่ ด้านความปลอดภัย และด้านการให้บริการ โดยหลักสูตรการดูแลผู้สูงอายุจะกําหนดระยะเวลา 18 ชั่วโมง 70 ชั่วโมง และ 420 ชั่วโมง เพื่อยกระดับคุณภาพการดูแลผู้สูงอายุให้มีประสิทธิภาพและเป็นไปตามมาตรฐาน
รวมทั้งเห็นควรให้มีการแก้ไขเพิ่มเติมประกาศที่เกี่ยวข้อง เพื่อให้องค์กรการปกครองท้องถิ่นสามารถดูแลผู้สูงอายุระยะยาวที่มีภาวะพึ่งพิง โดยจะให้ค่าตอบแทนผู้ดูแลผู้สูงอายุ อีกทั้งจ่ายเงินช่วยเหลือเพื่อการยังชีพแก่ผู้สูงอายุที่มีรายได้น้อย ที่มาลงทะเบียนตามสวัสดิการแห่งรัฐผ่านบัตรสวัสดิการแห่งรัฐ ในระยะเวลา 3 เดือน (กรกฎาคม - กันยายน 2561) โดยจะแยกจ่ายออกเป็น 2 กลุ่ม คือ ผู้สูงอายุที่มีรายได้ไม่เกิน 30,000 บาทต่อปี ให้จ่าย 100 บาทต่อเดือน และผู้สูงอายุที่มีรายได้เกิน 30,000 แต่ไม่เกิน 100,000 บาทต่อปี ให้จ่าย 50 บาทต่อเดือน
อย่างไรก็ตาม ประธานฯ ได้ขอให้ผู้มีส่วนเกี่ยวข้อง เน้นการบูรณาการการทํางานอย่างเป็นองค์รวมสู่เป้าหมายเดียวกัน มีการเชื่อมโยงกลไกการทํางาน ตั้งแต่ระดับชาติ จังหวัด และพื้นที่ โดยเฉพาะองค์กรปกครองส่วนท้องถิ่นและภาคีเครือข่าย ด้วยการปรับกฎหมายให้เอื้อต่อการดําเนินงาน พัฒนารูปแบบการจัดสวัสดิการ ตลอดจนการนํานวัตกรรมมาใช้ เพื่อให้ผู้สูงอายุได้เข้าถึงการให้บริการ และมีคุณภาพชีวิตที่ดีมากขึ้นอีกด้วย
------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ข้อควรปฏิบัติที่เหมาะสมในช่วงสถานการณ์แพร่ระบาดของไวรัสโควิด-19 ของผู้โดยสารที่ใช้บริการรถสาธารณะ ??
วันพฤหัสบดีที่ 4 มิถุนายน 2563
ข้อควรปฏิบัติที่เหมาะสมในช่วงสถานการณ์แพร่ระบาดของไวรัสโควิด-19 ของผู้โดยสารที่ใช้บริการรถสาธารณะ ??
ข้อควรปฏิบัติของผู้โดยสารที่ใช้บริการรถสาธารณะ ??
Q :ข้อควรปฏิบัติที่เหมาะสมในช่วงสถานการณ์แพร่ระบาดของไวรัสโควิด-19 ของผู้โดยสารที่ใช้บริการรถสาธารณะ??
A : -สวมหน้ากากอนามัย ตลอดเวลาระหว่างเดินทาง
-นั่งห่างกันอย่างน้อย1-2เมตร
-ล้างมือด้วยแอลกอฮอล์เจล
-งดคุยโทรศัพท์
รัฐบาลไทย-ข่าวทำเนียบรัฐบาล-นายกรัฐมนตรีปรับรูปแบบการทำงาน รมต.เศรษฐกิจ  เน้นตอบโจทย์ปัญหาเศรษฐกิจรากฐาน  เกษตรกร แรงงาน
วันอังคารที่ 19 พฤศจิกายน 2562
นายกรัฐมนตรีปรับรูปแบบการทํางาน รมต.เศรษฐกิจ  เน้นตอบโจทย์ปัญหาเศรษฐกิจรากฐาน  เกษตรกร แรงงาน
นายกรัฐมนตรีปรับรูปแบบการทํางาน รมต.เศรษฐกิจ  เน้นตอบโจทย์ปัญหาเศรษฐกิจรากฐาน  เกษตรกร แรงงาน
วันนี้ (19 พ.ย. 62) เวลา 13.30 น. ณ บริเวณโถงกลาง ชั้น 1 ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม แถลงแก่สื่อมวลชนว่า ในการประชุมคณะรัฐมนตรีวันนี้ ได้ย้ําถึงความสําคัญในการแก้ไขปัญหาเศรษฐกิจ โดยเฉพาะเศรษฐกิจฐานราก ที่เกี่ยวข้องกับเกษตรกร แรงงาน ต้องหารือร่วมกัน รวมทั้งการปรับการทํางานของรัฐมนตรีเศรษฐกิจให้ครอบคลุมทุกมิติ ทุกเรื่องต้องเดินหน้าไปด้วยกัน ทั้งการลงทุนในประเทศและต่างประเทศ การท่องเที่ยว โครงสร้างพื้นฐาน รวมไปถึงการใช้จ่าย งบประมาณภาครัฐและรัฐวิสาหกิจ เพื่อเร่งขับเคลื่อนการเติบโตในไตรมาสที่ 4 ซึ่งเป็นไตรมาศสุดท้ายของปีนี้ ให้ต่อเนื่องไปถึงไตรมาศที่ 1 ปีหน้า ซึ่งต้องใช้เวลาพอสมควร เนื่องจากขณะนี้อยู่ในช่วงการพิจารณางบประมาณปี 2563
โอกาสนี้ ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี ได้กล่าวถึงข้อสั่งการของนายกรัฐมนตรี เกี่ยวกับการแก้ปัญหาเศรษฐกิจว่า นายกรัฐมนตรีได้มีข้อสั่งการให้ทุกกระทรวงให้ความสําคัญกับปัญหาเศรษฐกิจของประชาชนในทุกระดับ ตั้งแต่ระดับรากแก้ว เกษตรกร ผู้มีรายได้น้อย กลุ่มผู้ประกอบการ SME พร้อมมีข้อเสนอในการประชุมคณะรัฐมนตรี เกี่ยวกับการปรับการทํางานของคณะรัฐมนตรีเศรษฐกิจ ที่จะต้องมีรูปแบบการทํางานที่ยึดโยงสอดคล้องกับแผนยุทศาสตร์ชาติมากขึ้น โดยพิจารณาแผนงาน โครงการ ของทุกกระทรวงที่ตอบโจทย์การแก้ปัญหาเศรษฐกิจเป็นลําดับแรก
...........................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การประชุมผู้บริหารระดับสูงของกระทรวงอุตสาหกรรม
วันพฤหัสบดีที่ 3 ตุลาคม 2562
การประชุมผู้บริหารระดับสูงของกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงของกระทรวงอุตสาหกรรม พร้อมมอบนโยบายการดําเนินงาน  ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
วันนี้ (3 ตุลาคม 2562) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงของกระทรวงอุตสาหกรรม พร้อมมอบนโยบายการดําเนินงาน ทั้งนี้นายสุรพล ชามาตย์ รองปลัดกระทรวงอุตสาหกรรม ผู้บริหารระดับสูงของกระทรวงอุตสาหกรรม มอบดอกไม้ต้อนรับปลัดกระทรวงอุตสาหกรรมและเข้าร่วมประชุม ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-โครงการสินเชื่อรายย่อยเพื่อใช้จ่ายฉุกเฉิน
วันพุธที่ 22 กุมภาพันธ์ 2560
โครงการสินเชื่อรายย่อยเพื่อใช้จ่ายฉุกเฉิน
เมื่อวันที่ 21 กุมภาพันธ์ 2560 คณะรัฐมนตรีมีมติเห็นชอบให้ธนาคารออมสินและธนาคารเพื่อการเกษตรและสหกรณ์การเกษตร (ธ.ก.ส.) ดําเนินโครงการสินเชื่อรายย่อยเพื่อใช้จ่ายฉุกเฉิน
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า เมื่อวันที่ 21 กุมภาพันธ์ 2560 คณะรัฐมนตรีมีมติเห็นชอบให้ธนาคารออมสินและธนาคารเพื่อการเกษตรและสหกรณ์การเกษตร (ธ.ก.ส.) ดําเนินโครงการสินเชื่อรายย่อยเพื่อใช้จ่ายฉุกเฉิน โดยมีวัตถุประสงค์เพื่อให้บริการแก่ประชาชนผู้มีรายได้น้อยและเกษตรกรรายย่อยที่ไม่สามารถเข้าถึงผลิตภัณฑ์สินเชื่อของธนาคารได้ แต่มีความจําเป็นที่จะต้องใช้จ่ายเงินฉุกเฉิน เช่น ค่ารักษาพยาบาล และค่าเล่าเรียน เป็นต้น โดยโครงการสินเชื่อดังกล่าวจะช่วยให้กลุ่มประชาชนผู้มีรายได้น้อยและเกษตรกรรายย่อยสามารถเข้าถึงสินเชื่อในระบบได้ในกรณีมีความจําเป็นต้องใช้จ่ายเงินเร่งด่วน โดยไม่ต้องไปใช้บริการสินเชื่อนอกระบบ ซึ่งสรุปหลักเกณฑ์ได้ดังนี้
1. วัตถุประสงค์ : ให้สินเชื่อแก่ประชาชนผู้มีรายได้น้อยและเกษตรกรรายย่อยที่มีความจําเป็นที่จะต้องใช้จ่ายเงินฉุกเฉิน เพื่อแก้ไขปัญหาความเดือดร้อนภายในครอบครัว โดยต้องไม่เป็นการ Refinance หนี้ในระบบ
2. วงเงินสินเชื่อรวม : ไม่เกิน 10,000 ล้านบาท โดยแบ่งเป็นวงเงินสินเชื่อธนาคารออมสินไม่เกิน 5,000 ล้านบาท และ ธ.ก.ส. ไม่เกิน 5,000 ล้านบาท
3. วงเงินให้สินเชื่อต่อราย : ไม่เกิน 50,000 บาท ต่อราย
4. กลุ่มเป้าหมาย : ประชาชนที่มีการประกอบอาชีพ และ/หรือเกษตรกรที่มีความจําเป็นที่จะต้องใช้จ่ายเงินฉุกเฉิน
5. ระยะเวลาการยื่นขอสินเชื่อ : ภายใน 1 ปี นับตั้งแต่วันที่คณะรัฐมนตรีมีมติให้ดําเนินโครงการ
6. ระยะเวลาการให้กู้ยืม : ไม่เกิน 5 ปี
7. อัตราดอกเบี้ย : อัตราดอกเบี้ยคงที่ (Flat Rate) ไม่เกินร้อยละ 0.85 ต่อเดือน
8. หลักประกัน : บุคคลค้ําประกันอย่างน้อย 1 คน และ/หรือมีหลักทรัพย์ค้ําประกัน
9. หลักเกณฑ์การพิจารณาสินเชื่อ : พิจารณาความสามารถในการชําระหนี้จากรายได้และค่าใช้จ่ายรวมของบุคคลในครอบครัวเป็นหลัก โดยสามารถตรวจสอบประวัติการชําระหนี้จากเครดิตบูโรได้ แต่จะไม่นํามาเป็นเงื่อนไขในการพิจารณาสินเชื่อ
10. วงเงินงบประมาณที่รัฐบาลชดเชยสูงสุด ไม่เกิน 4,000 ล้านบาท โดยแบ่งเป็นวงเงินชดเชยให้กับธนาคารออมสินไม่เกิน 2,000 ล้านบาท และ ธ.ก.ส. ไม่เกิน 2,000 ล้านบาท
นายกฤษฎาฯ กล่าวเพิ่มเติมว่า การดําเนินโครงการดังกล่าวข้างต้นมีกลุ่มเป้าหมายครอบคลุมทั้งประชาชนผู้มีรายได้น้อยและเกษตรกรรายย่อย เป็นการช่วยบรรเทาความเดือดร้อนของประชาชน ส่งผลให้เกิดการยกระดับคุณภาพชีวิตและความเป็นอยู่ของผู้เข้าร่วมโครงการให้ดีขึ้นประมาณ 200,000 ราย
สํานักนโยบายระบบการเงินและสถาบันการเงิน สํานักงานเศรษฐกิจการคลัง โทร. 02 273 9020 ต่อ 3245 โทรสาร 02 618 3374
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-พม. เร่งช่วยเหลือเด็กหญิง 2 ขวบ ถูกแม่ทิ้งไว้หน้าบ้านพักเด็กและครอบครัว จ.ลพบุรี
วันจันทร์ที่ 13 มกราคม 2563
พม. เร่งช่วยเหลือเด็กหญิง 2 ขวบ ถูกแม่ทิ้งไว้หน้าบ้านพักเด็กและครอบครัว จ.ลพบุรี
พม. เร่งช่วยเหลือเด็กหญิง 2 ขวบ ถูกแม่ทิ้งไว้หน้าบ้านพักเด็กและครอบครัว จ.ลพบุรี
วันนี้ (13 ม.ค. 63) เวลา 11.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยถึงกรณีหญิงรายหนึ่งได้นําลูกสาวอายุประมาณ 2 ขวบ ไปทิ้งไว้ที่บ้านพักเด็กและครอบครัวจังหวัดลพบุรี พร้อมกับจดหมายเขียนไว้ว่ายกให้สถานสงเคราะห์ดูแลอย่างถาวร เพราะไม่สามารถดูแลได้ ซึ่งขณะนี้ นักสังคมสงเคราะห์ของบ้านเด็กและครอบครัวจังหวัดลพบุรีได้พาเด็กหญิงดังกล่าว เข้าแจ้งความต่อเจ้าหน้าที่ตํารวจภูธรเมืองลพบุรีเรียบร้อยแล้ว พร้อมทั้งได้พาเด็กหญิงไปตรวจร่างกายที่โรงพยาบาลสมเด็จพระนารายณ์ ซึ่งการดําเนินการช่วยเหลือขั้นตอนต่อไป ตามพระราชบัญญัติคุ้มครองเด็ก พ.ศ. 2546 จะมีการสืบหาบิดามารดาของเด็ก พร้อมสืบหาข้อมูลของบิดามารดาจากทะเบียนราษฎร์ที่ได้รับจากเจ้าหน้าที่ตํารวจ เพื่อดําเนินการรับเด็กหญิงดังกล่าวเข้าไว้ในอุปการะการดูแลของสถานสงเคราะห์ และให้ความช่วยเหลือในด้านต่างๆ
นายปรเมธี กล่าวต่อไปว่า สําหรับบ้านพักเด็กและครอบครัวจังหวัด สังกัดกรมกิจการเด็กและเยาวชน (ดย.) กระทรวง พม. มีภารกิจสําคัญในการให้ความช่วยเหลือเด็ก เยาวชน และสตรี ที่ประสบปัญหาทางสังคมในภาวะวิกฤติ ด้วยการช่วยเหลือคุ้มครองสวัสดิภาพและจัดบริการสวัสดิการสังคม อาทิ การให้สถานที่พักพิงชั่วคราวและปัจจัยสี่ อีกทั้งเป็นสถานแรกรับเด็กและเยาวชน ตามพระราชบัญญัติคุ้มครองเด็ก พ.ศ. 2546 และเป็นสถานพักพิงชั่วคราวตามกฎหมาย นอกจากนี้ ยังมีการบูรณาการและปฏิบัติงานร่วมกับทีมสหวิชาชีพและหน่วยงานที่เกี่ยวข้อง เพื่อวางแผนการให้ความช่วยเหลือระยะสั้นและระยะยาว
นายปรเมธี กล่าวเพิ่มเติมว่า ทั้งนี้ ขอความร่วมมือสื่อมวลชนในการนําเสนอข่าว โดยไม่เปิดเผยข้อมูลรายละเอียดเกี่ยวกับตัวเด็ก เพื่อเป็นการคุ้มครองตามพระราชบัญญัติคุ้มครองเด็ก พ.ศ. 2546
รัฐบาลไทย-ข่าวทำเนียบรัฐบาล-กระทรวงยุติธรรม หารือแนวทางส่งเสริมงานยุติธรรมชุมชนในพื้นที่จังหวัดชายแดนภาคใต้
วันอังคารที่ 25 กันยายน 2561
กระทรวงยุติธรรม หารือแนวทางส่งเสริมงานยุติธรรมชุมชนในพื้นที่จังหวัดชายแดนภาคใต้
นางกรรณิการ์ แสงทอง รองปลัดกระทรวงยุติธรรม เป็นประธานการประชุมสรุปผลการส่งเสริมงานยุติธรรมชุมชนและการดําเนินงานของสํานักงานยุติธรรมจังหวัดในพื้นที่จังหวัดชายแดนภาคใต้ ประจําปีงบประมาณ พ.ศ. ๒๕๖๑
ในวันอังคารที่ ๒๕ กันยายน ๒๕๖๑ เวลา ๐๙.๐๐ น.
ณ โรงแรมเบสเวสเทิร์น พลัส แวนด้า แกรนด์ ถนนแจ้งวัฒนะ
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมสรุปผลการส่งเสริมงานยุติธรรมชุมชนและการดําเนินงาน
ของสํานักงานยุติธรรมจังหวัดในพื้นที่จังหวัดชายแดนภาคใต้ ประจําปีงบประมาณ พ.ศ. ๒๕๖๑
โดยมีผู้อํานวยการกองยุทธศาสตร์และแผนงาน สํานักงานปลัดกระทรวงยุติธรรม
ผู้แทนส่วนนโยบายและยุทธศาสตร์ยุติธรรมชุมชนและยุติธรรมจังหวัด
ผู้แทนสํานักงานยุติธรรมจังหวัดชายแดนใต้ ๖ จังหวัด ได้แก่ สํานักงานยุติธรรมจังหวัดสงขลา
สํานักงานยุติธรรมจังหวัดปัตตานี สํานักงานยุติธรรมจังหวัดยะลา สํานักงานยุติธรรมจังหวัดนราธิวาส
สํานักงานยุติธรรมจังหวัดสตูล และสํานักงานยุติธรรมจังหวัดยะลา สาขาเบตง เข้าร่วมฯ
เพื่อพิจารณาแนวทางการดําเนินงานตามแผนบูรณาการขับเคลื่อนการแก้ไขปัญหาจังหวัดชายแดนภาคใต้
ประจําปีงบประมาณ พ.ศ. ๒๕๖๒ ด้านงานเสริมประสิทธิภาพงานบริการของสํานักงานยุติธรรมจังหวัด
ในการบริหารจัดการการแก้ไขปัญหาจังหวัดชายแดนใต้ และด้านงานส่งเสริมกิจกรรมของศูนย์ยุติธรรมชุมชน
รวมทั้งวิธีการบริหารจัดการและการทํางานของศูนย์ยุติธรรมชุมชนแบบดั้งเดิมและศูนย์ยุติธรรมชุมชนแบบจัดตั้ง
นอกจากนี้ ผู้แทนจากสํานักงานยุติธรรมจังหวัดทั้ง ๖ แห่ง ได้รายงานสรุปผลการดําเนินงาน ปัญหา อุปสรรค
และข้อเสนอแนะการดําเนินงานส่งเสริมงานยุติธรรมชุมชนและการดําเนินงานของสํานักงานยุติธรรมจังหวัด
ในพื้นที่จังหวัดชายแดนภาคใต้ ประจําปีงบประมาณ พ.ศ. ๒๕๖๑
ทั้งนี้ รองปลัดกระทรวงยุติธรม กล่าวว่า เราต้องยึดหลักเข้าใจ เข้าถึง พัฒนา
โดยเฉพาะในพื้นที่จังหวัดชายแดนภาคใต้ซึ่งเป็นพื้นที่เสี่ยง ต้องมีกลยุทธ์และบูรณาการขับเคลื่อนอย่างมีประสิทธิภาพ
ซึ่งต้องคํานึงถึงความเดือดร้อนและความต้องการของประชาชนในพื้นที่เป็นหลัก
การนําความรู้หรือบริการด้านงานยุติธรรมเข้าไปอย่างเดียวอาจจะไม่เพียงพอ
บางครั้งต้องมีการบูรณาการร่วมกับหน่วยงานอื่น ๆ เช่น กระทรวงสาธารณสุข
เพื่อเข้าไปดูแลเรื่องสุขภาพของประชาชน เพื่อให้ประชาชนมีสุขภาพที่ดีควบคู่กับการมีความรู้ด้านงานยุติธรรม
รัฐบาลไทย-ข่าวทำเนียบรัฐบาล-บก.ประกาศรับสมัครผู้สังเกตการณ์เพิ่มเติม
วันอังคารที่ 24 ตุลาคม 2560
บก.ประกาศรับสมัครผู้สังเกตการณ์เพิ่มเติม
กรมบัญชีกลาง เปิดรับสมัครผู้สังเกตการณ์เพิ่มเติม เพื่อปฏิบัติหน้าที่เป็นผู้สังเกตการณ์ในโครงการจัดซื้อจัดจ้างของหน่วยงานภาครัฐ เปิดรับสมัครระหว่างวันที่ 16 ตุลาคม – 16 พฤศจิกายน 2560
กรมบัญชีกลาง เปิดรับสมัครผู้สังเกตการณ์เพิ่มเติม เพื่อปฏิบัติหน้าที่เป็นผู้สังเกตการณ์ในโครงการจัดซื้อจัดจ้างของหน่วยงานภาครัฐ เปิดรับสมัครระหว่างวันที่ 16 ตุลาคม – 16 พฤศจิกายน 2560 และจะประกาศรายชื่อผู้ที่ได้รับคัดเลือกภายในวันที่ 1 ธันวาคม 2560 ทั้งนี้ ผู้ที่สนใจสมัครเป็นผู้สังเกตการณ์ต้องมีคุณสมบัติดังต่อไปนี้ คือ มีสัญชาติไทย มีประสบการณ์ มีความรู้ความเชี่ยวชาญในสาขาวิชาชีพต่างๆ เช่น สาขากฎหมาย โทรคมนาคมและเทคโนโลยีสารสนเทศ เศรษฐศาสตร์ การเงิน การคลัง เป็นต้น ไม่เป็นหรือเคยเป็นบุคคลล้มละลาย
โดยทุจริต ไม่เคยถูกไล่ออก ปลดออก หรือเลิกจ้างจากหน่วยงานของรัฐ รัฐวิสาหกิจ องค์กร หรือสถานประกอบการเอกชน เพราะทุจริต
สําหรับ ผู้สนใจสามารถดาวน์โหลดใบสมัครได้ที่ เว็บไซต์กรมบัญชีกลาง www.cgd.go.th หัวข้อ “ข้อตกลงคุณธรรม” หรือที่เว็บไซต์ www.gprocurement.go.th ซึ่งจะยื่นใบสมัครด้วยตนเองหรือส่งจดหมายมาที่กลุ่มนโยบายการจัดซื้อโดยรัฐระหว่างประเทศ กรมบัญชีกลาง ได้ทั้งสองกรณี สอบถามรายละเอียดเพิ่มเติมได้ที่หมายเลขโทรศัพท์ 02-127-7432-3
รัฐบาลไทย-ข่าวทำเนียบรัฐบาล-ผู้บริหารกระทรวงดิจิทัลฯ เยืยนสมาพันธรัฐสวิส ร่วมประชุม “Global Mobile Broadband Forum ครั้งที่ 10”
วันศุกร์ที่ 18 ตุลาคม 2562
ผู้บริหารกระทรวงดิจิทัลฯ เยืยนสมาพันธรัฐสวิส ร่วมประชุม “Global Mobile Broadband Forum ครั้งที่ 10”
ผู้บริหารกระทรวงดิจิทัลฯ เยืยนสมาพันธรัฐสวิส ร่วมประชุม “Global Mobile Broadband Forum ครั้งที่ 10”
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยนายเอกสิทธิ์ คุณานันทกุล เลขานุการรัฐมนตรีว่าการกระทรวงดิจิทัลเพื่อเศรษฐกิจและสังคม และนางวรรณพร เทพหัสดิน ณ อยุธยารองปลัดกระทรวงดิจิทัลเพื่อเศรษฐกิจและสังคม ร่วมประชุม “Global Mobile Broadband Forum ครั้งที่ 10” จัดโดยพันธมิตรอุตสาหกรรม ได้แก่ GSMA และ GTI ที่เมืองซูริค สมาพันธรัฐสวิส 2019 ณ ศูนย์นิทรรศการ Messe Zürich สมาพันธรัฐสวิส ระหว่างวันที่ 15 - 16 ตุลาคม 2562 สําหรับปีนี้ ธีมงานได้เน้นความเป็นอนาคตของการเชื่อมต่อไร้สาย รวมถึงแนวโน้มของอุตสาหกรรมในอนาคต ด้วยเทคโนโลยี 5G Internet of Things และอุตสาหกรรมการสื่อสารไร้สายอื่น ๆ รวมไปถึงเทคโนโลยี AI, Cloud-based VR/AR, The Internet of Vehicles, และหุ่นยนต์ ซึ่งมีไฮไลท์ของงาน ได้แก่ นิทรรศการการใช้ 5G ของ Sunrise, 5G ในเชิงธุรกิจ (5G 8K Live Broadcast, 5G Multiplayer Interactive VR, 5G VR/AR/Live Broadcast) เป็นต้น ในส่วนของการพัฒนา 5G จะต้องมีองค์ประกอบอยู่ 3 ส่วน ได้แก่ คลื่นความถี่ (Spectrum) การกํากับดูแล (Regulatory support) และการร่วมมือในแนวราบ (Cross-sector cooperation) จึงจะสามารถพัฒนาโมเดลการใช้งานเทคโนโลยี 5G ของประเทศได้ ทั้งนี้ รมว.กระทรวงดิจิทัลฯ ยังได้มีโอกาสแลกเปลี่ยนวิสัยทัศน์ร่วมกับ Mr. Ken Hu รองประธานบริษัท Huawei ถึงการพัฒนาเทคโนโลยีดิจิทัลของประเทศไทยที่ควรจะพัฒนาให้ครบทั้ง ecosystem ตั้งแต่ระดับโครงสร้างพื้นฐานด้านดิจิทัล (digital infrastructure layer) ระดับข้อมูล (data layer) และการประมวลผล (computing layer) ซึ่งไทยยังต้องการเทคโนโลยีใหม่ ๆ เช่น 5G, Cloud, AI เพื่อช่วยสนับสนุนให้เกิดการพัฒนาในด้านต่างๆ รวมถึงการผลิตบุคลากรที่มีความรู้ความสามารถ เพื่อให้ทันต่อการเปลี่ยนแปลงต่อไปในอนาคต
*****************
รัฐบาลไทย-ข่าวทำเนียบรัฐบาล-ผู้ช่วย รมว. กระทรวงดิจิทัลฯ ร่วมหารือการจัดการเอกสารด้วยระบบอิเล็กทรอนิกส์
วันเสาร์ที่ 13 ตุลาคม 2561
ผู้ช่วย รมว. กระทรวงดิจิทัลฯ ร่วมหารือการจัดการเอกสารด้วยระบบอิเล็กทรอนิกส์
ผู้ช่วย รมว. กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-align: center; text-indent: 36.0px; font: 18.0px Helvetica; -webkit-text-stroke: #000000}
span.s1 {font-kerning: none}
นายพันธ์ศักดิ์ ศิริรัชตพงษ์ ผู้ช่วยรัฐมนตรีประจําการกระทรวงดิจิทัลเพื่อเศรษฐกิจและสังคม (ดีอี) ร่วมหารือกับผู้แทนจากสถานเอกอัครราชทูตสหราชอาณาจักรประจําประเทศไทย และผู้แทนจากบริษัท PCS Security and Facility Services Limited (PCS) เรื่องการจัดการเอกสารของลูกจ้างด้วยระบบอิเล็กทรอนิกส์ ณ ห้อง MDES2 ชั้น ๙ ดศ. กระทรวงดิจิทัลเพื่อเศรษฐกิจและสังคม กรุงเทพฯ เมื่อวันที่ ๑๐ ตุลาคม ๒๕๖๑ โดยบริษัทฯ จะนําเทคโนโลยีเข้ามาจัดการเอกสารให้อยู่ในรูปแบบดิจิทัลที่มีความสอดคล้องกับนโยบายประเทศไทย ๔.๐ ซึ่งรัฐบาลไทยมีนโยบายชัดเจนในการส่งเสริมเรื่อง Paperless และอยู่ระหว่างการออกพระราชบัญญัติว่าด้วยธุรกรรมทางอิเล็กทรอนิกส์ฉบับใหม่ ซึ่งจะช่วยอํานวยความสะดวกให้ภาคเอกชนสามารถจัดการเอกสารในรูปแบบดิจิทัลได้ จะเป็นการช่วยลดภาระค่าใช้จ่าย เพราะบริษัทฯ มีภาระค่าใช้จ่ายเรื่องการจัดการเกี่ยวกับเอกสารของลูกจ้างมากกว่า ๓๕๐,๐๐๐,๐๐๐ บาทต่อปี
***********************************
รัฐบาลไทย-ข่าวทำเนียบรัฐบาล-การเดินทางโดยรถโดยสาร ควรทำอย่างไร ?
วันจันทร์ที่ 16 มีนาคม 2563
การเดินทางโดยรถโดยสาร ควรทําอย่างไร ?
ยังใช้ขึ้นรถโดยสารได้อยู่มั้ยนะ ?
Q : การเดินทางโดยรถโดยสารสาธารณะ ควรปฏิบัติตนอย่างไร ??
A : พยายามยืนรอในจุดที่มีผู้คนไม่แออัดมากนัก มีการสวมใส่หน้ากากอนามัยป้องกันทุกครั้งที่ใช้บริการ พกแอลกฮอล์หรือเจลล้างมือที่มีความเข้มข้นมากกว่า 70% เพื่อทําความสะอาดมือที่ใช้จับหรือโหนราวรถเมล์ รถไฟฟ้า MRT BTS ทุกครั้งหลังใช้บริการ
รัฐบาลไทย-ข่าวทำเนียบรัฐบาล-4 ไอเท็ม แนะนำในกระเป๋า ก่อนออกจากบ้าน
วันศุกร์ที่ 24 เมษายน 2563
4 ไอเท็ม แนะนําในกระเป๋า ก่อนออกจากบ้าน
มีอะไรบ้างนะ
4 ไอเท็ม แนะนําในกระเป๋า ก่อนออกจากบ้าน
- หน้ากากอนามัย
- เจลล้างมือขนาดพกพา
- ทิชชู่ / ทิชชู่เปียก
- ziplock / ถุงขนาดเล็ก
รัฐบาลไทย-ข่าวทำเนียบรัฐบาล-ศธ.ต้อนรับนักกีฬาสโนว์บอร์ดเยาวชนไทย
วันอังคารที่ 23 มกราคม 2561
ศธ.ต้อนรับนักกีฬาสโนว์บอร์ดเยาวชนไทย
รมช.ศึกษาธิการ "พล.อ.สุรเชษฐ์ ชัยวงศ์" ให้การต้อนรับนักกีฬาสโนว์บอร์ดเยาวชนไทย พร้อมให้โอวาท "Success" จะเกิดขึ้นได้ก็ต่อเมื่อขยันหมั่นฝึกซ้อมอย่างเต็มที่ เพื่อก้าวไปสู่ความสําเร็จในขั้นต่อไป
รมช.ศึกษาธิการ "พล.อ.สุรเชษฐ์ ชัยวงศ์"ให้การต้อนรับนักกีฬาสโนว์บอร์ดเยาวชนไทย พร้อมให้โอวาท"Success" จะเกิดขึ้นได้ก็ต่อเมื่อขยันหมั่นฝึกซ้อมอย่างเต็มที่ เพื่อก้าวไปสู่ความสําเร็จในขั้นต่อไป
วันนี้ (22 มกราคม 2561) ที่ห้องประชุมอาคารราชวัลลภ กระทรวงศึกษาธิการ-พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ พร้อมด้วย พล.ต.พงษ์ศักดิ์ มาอินทร์ นายกสมาคมสานฝันการศึกษาจังหวัดชายแดนภาคใต้ ให้การต้อนรับนักกีฬาสโนว์บอร์ดเยาวชนไทย จํานวน 5 คน พร้อมให้โอวาท ก่อนเดินทางไปฝึกซ้อมเพื่อเตรียมตัวเข้าร่วมการแข่งขันในระดับนานาชาติ
พล.อ.สุรเชษฐ์ ชัยวงศ์กล่าวว่า คณะนักกีฬาสโนว์บอร์ด5คนและผู้ฝึกสอนได้ขอเข้าเยี่ยมคารวะ พล.อ.ประยุทธ์ จันทร์โอชา นายกรัฐมนตรี ซึ่งนายกรัฐมนตรีได้มอบหมายให้กระทรวงศึกษาธิการให้การต้อนรับ จากการหารือทราบว่ามีนักกีฬาเยาวชนไทย1ราย ที่ได้รับทุนจากประเทศญี่ปุ่นให้ไปฝึกซ้อมเพื่อเข้าร่วมการแข่งขันระดับนานาชาติที่ประเทศบัลแกเรีย ในนามตัวแทนประเทศไทย รวมทั้งจะเป็นโอกาสที่ดีในการฝึกซ้อมเพื่อเตรียมตัวคัดเลือกเข้าร่วมการแข่งขันโอลิมปิกฤดูหนาวครั้งที่24(XXIV Olympic Winter Games2022)ซึ่งจะจัดขึ้น ณ กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ.2565
จุดประสงค์ที่เข้าเยี่ยมคารวะในครั้งนี้เพื่อต้องการให้กีฬาประเภทสโนว์บอร์ด (Snowboard) เป็นที่รู้จักแพร่หลายและตื่นตัวในประเทศไทยมากขึ้นซึ่งสโนว์บอร์ดได้รับการบรรจุเป็นกีฬาโอลิมปิกฤดูหนาวมาตั้งแต่ปีค.ศ.1998 และกําลังเป็นที่นิยมอย่างกว้างขวางมากขึ้นเรื่อย ๆ ในส่วนของเยาวชนไทยกลุ่มนี้เป็นเด็กที่เรียนในระบบHome Schoolที่จังหวัดสงขลา และพ่อแม่ได้ให้ความสนใจในการสนับสนุนให้เล่นกีฬาดังกล่าวมาตั้งแต่เล็ก ๆ
โอกาสนี้ พล.อ.สุรเชษฐ์ ชัยวงศ์ ได้มอบหนังสือที่ระลึกของกระทรวงศึกษาธิการ และหมวก “สานฝันการกีฬา”ซึ่งปักคําว่าSuccessแก่นักกีฬาและผู้ฝึกสอน พร้อมทั้งฝากหลักคิดแก่นักกีฬาว่า “Success หมายถึงความสําเร็จ ในวันนี้เรามีความสําเร็จเกิดขึ้นแล้วในระดับหนึ่ง และหากขยันหมั่นฝึกซ้อมอย่างเต็มที่ให้มากขึ้น ก็จะเกิดความสําเร็จเพิ่มขึ้นอีกในระดับที่สูงขึ้น
จึงขอเป็นกําลังใจให้เยาวชนและพ่อแม่ผู้ปกครอง รัฐบาลปัจจุบันพร้อมให้การสนับสนุนด้านการกีฬาของเด็กและเยาวชนไทยในทุกระดับอยู่แล้ว ดังจะเห็นได้จากโครงการห้องเรียนกีฬาที่กระจายอยู่ทั่วประเทศ รวมทั้งโครงการสานฝันการกีฬาสู่ระบบการศึกษาจังหวัดชายแดนภาคใต้อีกด้วย
อรอนงค์ พุ่มศรีเพ็ชร์, สุวคนธ์ ก้อนเพชร:สรุป
บัลลังก์ โรหิตเสถียร:เรียบเรียง
กิตติกร แซ่หมู่:ถ่ายภาพ
รัฐบาลไทย-ข่าวทำเนียบรัฐบาล-ถ้าทราบว่ามีเพื่อนบ้านกำลังกักตัวเพราะเสี่ยงติดเชื้อไวรัสโควิด-19 ควรทำอย่างไร ??
วันพฤหัสบดีที่ 16 เมษายน 2563
ถ้าทราบว่ามีเพื่อนบ้านกําลังกักตัวเพราะเสี่ยงติดเชื้อไวรัสโควิด-19 ควรทําอย่างไร ??
ถ้าเพื่อนบ้านกักตัวเพราะเสี่ยงติดเชื้อไวรัส ควรทําอย่างไร ??
Q : ถ้าทราบว่ามีเพื่อนบ้านกําลังกักตัวเพราะเสี่ยงติดเชื้อไวรัสโควิด-19 ควรทําอย่างไร ??
A : คอยใส่ใจช่วยเหลือเท่าที่สามารถทําได้ ไม่ติดต่อใกล้ชิด รักษาระยะห่างที่เหมาะสม 1-2 เมตร สวมหน้ากากอนามัยและหมั่นล้างมือให้สะอาด
รัฐบาลไทย-ข่าวทำเนียบรัฐบาล-นายกรัฐมนตรีพบปะนักเรียนโรงเรียนวัดใหม่เจริญราษฎร์ เขตหนองจอก ขอให้ตั้งใจเรียน ทำตามความฝันให้ได้ และใช้สติปัญญาในการดำรงชีวิต
วันพุธที่ 9 มกราคม 2562
นายกรัฐมนตรีพบปะนักเรียนโรงเรียนวัดใหม่เจริญราษฎร์ เขตหนองจอก ขอให้ตั้งใจเรียน ทําตามความฝันให้ได้ และใช้สติปัญญาในการดํารงชีวิต
นายกรัฐมนตรีพบปะนักเรียนโรงเรียนวัดใหม่เจริญราษฎร์ เขตหนองจอก ขอให้ตั้งใจเรียน ทําตามความฝันให้ได้ และใช้สติปัญญาในการดํารงชีวิต
วันนี้ (9 มกราคม 2562) เวลา 15.30 น. ณ โรงเรียนวัดใหม่เจริญราษฎร์ เขตหนองจอก กรุงเทพมหานคร พลเอก ประยุทธ์ จันทร์โอชา นายกรัฐมนตรีและคณะได้พบปะนักเรียนโรงเรียนวัดใหม่เจริญราษฎร์ จํานวน 70 คน โดยมีผู้ว่าราชการกรุงเทพมหานคร ผู้อํานวยการเขตหนองจอก ผู้อํานวยการสถานศึกษาโรงเรียนหลวงแพ่ง (บํารุงรัฐกิจ) ครู บุคลากรทางการศึกษา นักเรียน เจ้าหน้าที่ที่มารอให้การต้อนรับ
เมื่อนายกรัฐมนตรีเดินทางมาถึงได้เยี่ยมชมนิทรรศการผลงานทางวิชาการของโรงเรียนในกรุงเทพมหานคร สังกัดสํานักงานเขตหนองจอก ได้แก่ 1) ผลผลิตทางการเกษตร นิทรรศการตามศาสตร์พระราชา ผลงานวิชาการของโรงเรียนฯ 2) นิทรรศการผลงานวิจัยอุปกรณ์เครื่องมือทางการแพทย์ จากมหาวิทยาลัยเทคโนโลยีมหานคร และ 3) ชมการแสดงวัฒนธรรมชาวไทย รามัญ จากนักเรียนโรงเรียนวัดใหม่เจริญราษฎร์
โอกาสนี้ นายกรัฐมนตรี กล่าวพบปะและพูดคุยอย่างเป็นกันเองกับนักเรียน พร้อมกล่าวแสดงความรู้สึกดีใจที่ได้มาพบ พร้อมกับขอให้ทุกคนตั้งใจเรียน มองเป้าหมายในชีวิตและทําตามความฝันให้ได้ ขอให้ใช้สติปัญญาในการดํารงชีวิตในแต่ละวัน เพราะโลกในปัจจุบันนั้นเจริญขึ้น พร้อมกล่าวเน้นย้ํากับนักเรียนให้ความสําคัญกับการเรียนหนังสือเพราะเป็นสิ่งสําคัญที่สุดที่ทําให้คนมีความรู้ ต้องหมั่นศึกษาหาความรู้ทั้งในห้องเรียนและประสบการณ์จากในชีวิตประจําวัน รวมถึงต้องทําให้สุขภาพร่างกายแข็งแรง กินอาหารให้ครบห้าหมู่ หมั่นออกกําลังกายอย่างสม่ําเสมอ
นอกจากนี้ นายกรัฐมนตรีได้เน้นย้ําให้ผู้ว่าราชการกรุงเทพมหานคร และหน่วยงานที่เกี่ยวข้องช่วยกันหาแนวทางสร้าง เสริมคุณภาพชีวิตและมาตรฐานการศึกษาให้แก่นักเรียน เมื่อนักเรียนจบการศึกษาต้องมีงานทํา พร้อมขอให้ครูปรับตัวเรียนรู้ไปพร้อมกับนักเรียน รวมถึงปรับความคิดให้เข้ากับความคิดของเด็ก โดยสอนให้เด็กรู้จักคิดวิเคราะห์ เกิดผลสัมฤทธิ์และแนวทางใหม่ ๆ รวมทั้งสร้างแรงจูงใจหาวิธีการเรียนการสอนให้มีความน่าสนใจผ่านกิจกรรมนอกห้องเรียน เช่น การศึกษาเรียนรู้การทํานา หรือการทําการเกษตรอื่น ๆ เพื่อเป็นการเพิ่มพูนความรู้และประสบการณ์ให้กับนักเรียนอีกทางหนึ่งด้วย
จากนั้น นายกรัฐมนตรีได้ชมการละเล่นสะบ้า เป็นการละเล่นพื้นเมืองของชาวไทยรามัญ และการเล่นมอญซ่อนผ้าของเด็กนักเรียนก่อนเดินทางไปยังศูนย์การเรียนรู้เกษตรทฤษฎีใหม่ฯ เขตหนองจอกด้วยรถไถนาต่อไป
----------------------------------------
กลุ่มประชาสัมพันธ์และเผยแพร่ สํานักโฆษก